Coitus reservatus

Coitus reservatus on latinaa ja tarkoittaa pidättäytyvää yhdyntää. Sen ymmärretään yleensä merkitsevän, että mies ei ejakuloi yhdynnässä tai sen jälkeen.

Coitus reservatus ja muut nimitykset
Vaikka termin coitus reservatus merkitys on nykyään melko vakiintunut, sen käyttö on ollut aiemmin varsin vapaata. 1800- ja 1900-lukujen vaihteessa termillä voitiin tarkoittaa keskeytettyä yhdyntää (lat. oik. coitus interruptus) Louis E. Schmidt: Genito-urinary and venereal diseases. A manual for students and practitioners (1902). Lea Brothers & Co., s. 212 tai kondomin käyttöä Selected Papers on Hysteria and Other Psychoneuroses, 2nd edition, by Sigmund Freud (1912). The Journal of Nervous and Mental Disease Publishing Company. yhtä hyvin kuin täydellistä ejakulaatiosta pidättäytymistä.Journal of cutaneous diseases including syphilis. v.16 (1898), s. 269Tri-State Medical Association of the Carolinas and Virginia. Transactions, 4th (1902), s. 133

Coitus reservatuksesta saatetaan puhua myös viitattaessa tantriseen tai taolaiseen rakasteluun, vaikka niiden yhteydessä tuodaan usein esille idea orgasmista ilman ejakulaatiota.Douglas Wile: Art of the bedchamber (1992). SUNY Press, s. 69. Ioan P. Culianu: Eros and magic in the Renaissance (1987). University of Chicago Press, s. 100.  Katolilaisessa viitekehyksessä coitus tai oikeammin amplexus reservatus ("pidättäytyvä syleily") tarkoittaa nimenomaan sellaista yhdyntää, jossa kumpikaan osapuoli ei saa orgasmia.Adam Exner: The Amplexus Reservatus (1963). University of Ottawa Press.

Eräs coitus reservatuksen vaihtoehtoinen nimitys on seksuaalinen kontinenssi.
Kontinenssi tulee latinan sanasta continentia, joka tarkoittaa seksuaalisuuteen liittyessään itsehillintää ja pidättyvyyttä.Oxford Latin Dictionary (1982) Kirkkoisä Augustinus käytti ilmaisua tunnetussa rukouksessaan:
”Anna minulle puhdas ja siveä sydän, mutta älä aivan vielä" (Da mihi castitatem et continentiam, sed noli modo).Augustinus: Tunnustukset VIII.7, s. 270. 1800-luvulla elänyt Amerikkalainen utopistikristitty John Humphrey Noyes laajensi kontinenssin käsitteen koskemaan myös aktiivista seksuaalielämää, jossa mies ei purkaudu. Noyesin mukaan hänen johtamassaan Oneida-yhteisössä käytäntö koettiin elämänlaatua kohentavana ja hengellisyyttä edistävänä.John Humphrey Noyes: Male Continence (1872). Oneida Community.Havelock Ellis: Studies in the Psychology of Sex, Volume VI (1927), s. 72.

Karezza

Chicagolainen lääkäri Alice Bunker Stockham sai vaikutteita Noyesin seksuaalifilosofiasta. Hän toi omat näkemyksensä julki vuonna 1896 julkaistussa kirjassaan antaen ajattelumallilleen nimen ”Karezza”. Noyesin opetuksista poiketen Karezzassa myöskään naiselle ei suositeltu orgasmia.Alice Bunker Stockham: Karezza (1896). Stockham Publishing Co.

New Jerseyssä syntynyt lääkäri John William Lloyd inspiroitui Stockhamin aatteesta. Hän julkaisi vuonna 1931 kirjan ”The Karezza Method”, jossa hän kuvailee purkautumattomuuden terveydellisiä hyötyjä ja sielullisen yhteyden voimistumista parisuhteessa.J. William Lloyd, The Karezza Method, or Magnetation: The Art of Connubial Love (1931). Omakustanne.

Itävaltalaissyntyinen lääkäri Rudolf Von Urban oli sitä mieltä, että Karezzan harjoittamiseen vaadittiin pariskunnalta syvällistä rakkautta, yhteensopivuutta monella eri tasolla sekä rehellistä luonteenlaatua ja vahvaa tahdonvoimaa. Hänen mukaansa nämä vaatimukset täytti vain harva pari. Von Urban tuli seksuaalisuutta tutkiessaan siihen tulokseen, että partnereiden kehojen välillä tapahtui rakastelussa jonkinlaista biologisen sähkövirran vaihtoa, joka oli välttämätöntä parisuhteen terveyden ylläpitämiseksi ja suosittelikin purkautumisen viivyttämistä. Huolimatta pessimistisestä arviostaan keskivertoihmisen mahdollisuuksista Karezzan menestyksekkääseen harjoittamiseen, hän piti menetelmää suuressa arvossa. Kirjoittamassaan kirjassa hän mainitsee yhdeksi onnistuneimmista hoitosuhteistaan erään parin, joka sovelsi Karezzaa ilman hänen suositustaan.Rudolf von Urban: Sex perfection and marital happiness (1949) , Dial Press.

Tantra

Hindulaisessa tantrassa sovelletaan joogista itsehillinnän ihannetta brahmacharyaa seksuaalisella tasolla rakastelemalla tietoisesti ilman siemensyöksyä tai, naisen tapauksessa, minkäänlaista energian hukkaamista ulospäin suuntautuvassa orgasmissa.R.S. Bajpai: The Splendours And Dimensions Of Yoga (2002). Atlantic Publishers & Distributors, s. 279.

Tiibetin Vajrayana-buddhalaisuudessa on tantrisia tekniikoita, joihin lukeutuu myös seksuaalijoogaa. Joukossa esoteerisia buddhalaisia tekstejä, joita kutsutaan ”Korkeimman ykseyden tantraksi”, neuvotaan, miten aistillinen mielihyvä voidaan muuntaa nopeaksi tieksi valaistumiseen. Tähän liittyy olennaisena osana ejakulaatiosta luopuminen ja seksuaalisen toiminnan aikaansaaman energian ohjaaminen selkärangan keskuskanavaan.Kelsang Gyatso: Essence of Vajrayana: the highest yoga tantra practice of Heruka body mandala (2000). Motilal Banarsidass Publications, s. 210.

Taolaisuus

Taolaisuudessa tunnetaan lukuisia terveyttä ylläpitäviä harjoitusmenetelmiä, joihin lukeutuu myös aktiivinen seksuaalienergian kanssa toimiminen. Taolaisten seksuaaliharjoituksia on popularisoinut länsimaissa muun muassa Mantak Chia. Tyypillinen harjoitus saattaa sisältää keskittymistä, jonka avulla siemennesteen sisältämä energia ohjataan ylös pitkin selkärankaa pään alueelle.Livia Kohn: Daoism and Chinese Culture (1956), Cambridge, Mass.: Three Pines Press. Sivut 145-149.

Lähteet

Kirjallisuutta
Mantak Chia, Maneewan Chia & Douglas Abrams: Moninkertainen orgasmi (2009). Basam Books Oy.
Mantak Chia & Douglas Abrams: Moniorgasminen mies - Opas parempaan seksiin (2010). Basam Books Oy.

Luokka:Seksuaalinen toiminta